**INCADRAREA ASISTENTILOR PERSONALI CONFORM LEGII 448/2006, PRIVIND PROTECŢIA ŞI PROMOVAREA DREPTURILOR PERSOANELOR CU HANDICAP SI MODUL DE STABILIRE A INDEMNIZATIEI PERSOANELOR CU HANDICAP**

**Poate fi încadrată cu contract individual de muncă în funcţia de asistent personal persoana care îndeplineşte următoarele condiţii:**  
a) are vârsta minimă de 18 ani împliniţi;  
b) nu a fost condamnată pentru săvârşirea unei infracţiuni care ar face-o incompatibilă cu exercitarea ocupaţiei de asistent personal;  
c) are capacitate deplină de exerciţiu;  
d) are o stare de sănătate corespunzătoare, atestată de medicul de familie sau pe baza unui examen medical de specialitate;  
e) a absolvit cel puţin cursurile învăţământului general obligatoriu, cu excepţia rudelor şi afinilor până la gradul al IV-lea inclusiv ale persoanei cu handicap grav, precum şi cu excepţia soţului sau soţiei, după caz; în situaţii excepţionale, la propunerea asistentului social din cadrul aparatului propriu al consiliului local în a cărui rază teritorială îşi are domiciliul sau reşedinţa persoana care urmează să îndeplinească funcţia de asistent personal, Autoritatea Naţională pentru Persoanele cu Handicap poate aproba derogarea de la îndeplinirea condiţiilor de studii şi în cazul altor persoane.  
 Nu pot deţine calitatea de asistent personal persoanele care beneficiază de concediu pentru creşterea copilului în vârstă de până la 2 ani sau, în cazul copilului cu handicap, de până la 7 ani.  
1. Asistentul personal are următoarele obligaţii principale:  
a) să participe, o dată la 2 ani, la instruirea organizată de angajator;  
b) să semneze un angajament, ca act adiţional la contractul individual de muncă, prin care îşi asumă răspunderea de a realiza integral planul de recuperare pentru copilul cu handicap grav, respectiv planul individual de servicii al persoanei adulte cu handicap grav;  
c) să presteze pentru persoana cu handicap grav toate activităţile şi serviciile prevăzute în contractul individual de muncă, în fişa postului şi în planul de recuperare pentru copilul cu handicap grav, respectiv în planul individual de servicii al persoanei adulte cu handicapgrav;  
d) să trateze cu respect, bună-credinţă şi înţelegere persoana cu handicap grav şi să nu abuzeze fizic, psihic sau moral de starea acesteia;  
e) să comunice direcţiilor generale de asistenţă socială şi protecţia copilului judeţene, respectiv locale ale sectoarelor municipiului Bucureşti, în termen de 48 de ore de la luarea la cunoştinţă, orice modificare survenită în starea fizică, psihică sau socială a persoanei cu handicap grav şi alte situaţii de natură să modifice acordarea drepturilor prevăzute de lege.

**2.Indemnizaţialunară**  
Părinţii sau reprezentanţii legali ai copilului cu handicap grav, adulţii cu handicap grav ori reprezentanţii legali ai acestora, cu excepţia celor cu handicap vizual grav, pot opta între asistent personal şi primirea unei indemnizaţii lunare.  
Indemnizaţia lunară este în cuantum egal cu salariul net al asistentului social debutant cu studii medii din unităţile de asistenţă socială din sectorul bugetar, altele decât cele cu paturi.  
Plata indemnizaţiei lunare se asigură de primăriile în a căror rază teritorială îşi are domiciliul sau reşedinţa persoana cu handicap grav.  
Plata indemnizaţiei se face pe perioada valabilităţii certificatului de încadrare în grad de handicap, emis de comisiile de protecţie a copiilor sau de comisiile de evaluare a persoanelor adulte cu handicap, după caz.  
Nupotbeneficiadeindemnizaţialunară:  
a) părinţii sau reprezentanţii legali ai copilului cu handicap grav care se află în internate ori în centre de plasament aferente unităţilor sau instituţiilor de învăţământ special;  
b) adulţii cu handicap grav sau reprezentanţii lor legali pe perioada în care adulţii cu handicap grav se află în centre rezidenţiale publice, cu excepţia centrului de tip respiro, ori în alte tipuri de instituţii publice cu caracter social în care se asigură întreţinere completă din partea autorităţii administraţiei publice;  
c) persoanele cu handicap grav care sunt reţinute, arestate sau condamnate definitiv la o pedeapsă privativă de libertate, pe perioada reţinerii, arestării ori a detenţiei.

**Acordarea indemnizaţiei**

- posesorul unui certificat de încadrare în grad de handicap grav cu asistent personal, cu domiciliul sau reşedinţa pe raza municipiului, care a optat, potrivit legii, pentru indemnizaţia de însoţitor, depune la secretariat opţiunea sa, în forma unei adrese emisă de către DGASPC Vâlcea, la care anexează certificatul de încadrare în grad de handicap, Planul individual de reabilitare şi integrare socială a adultului cu handicap, respectiv Planul de recuperare al copilului cu dizabilităţi;

- opţiunea anterior menţionată poate fi prezentată şi compartimentului de resort din cadrul Serviciului Asistenţă Socială Berbești , caz în care cetăţeanul va beneficia şi de servicii de informare şi consiliere;

- adresa emisă de DGASPC şi documentele anexate, înregistrate la sediul primăriei oraș Berbești şi cu rezoluţia Primarului oraș Berbești , sunt repartizate Serviciului Asistenţă Socială pentru continuarea procedurii;

- la momentul depunerii documentaţiei finale, solicitantul completează şi cererea de acordare a indemnizaţiei lunare pentru titularul de indemnizaţie, respectiv formularul pentru reprezentantul legal al persoanei cu handicap grav;

- dacă situaţia persoanei cu handicap grav, beneficiară de indemnizaţie de însoţitor, o impune (diminuare a capacităţii de discernământ, alte situaţii care necesită numirea unui reprezentant legal), se va proceda la instituirea curatelei/tutelei pe cale judecătorească, situaţie în care cazul va fi îndrumat pentru consiliere de specialitate, Compartimentului Autoritate Tutelară din cadrul DPS  ;

- pentru situaţia mai sus amintită, cererea de acordare a indemnizaţiei lunare însoţită de documentaţia completă, se va depune numai după ce se va face dovada depunerii în instanţă a cererii de instituire a măsurii de protecţie, urmând ca ulterior, hotărârea judecătorească de numire a  curatorului/tutorelui, cu menţiunea „definitivă”, să fie depusă la dosarul bolnavului;

- în acest ultim caz, în statul de plată al beneficiarului indemnizaţiei de însoţitor va fi trecută persoana cu handicap, plata realizându-se prin casieria instituţiei persoanei care face dovada solicitării la instanţă a cererii de numire a curatorului/tutorelui şi care se angajează, printr-o declaraţie dată în faţa consilierului juridic al instituţiei, să prezinte Compartimentului Resurse Umane, în cel mai scurt timp posibil, hotărârea judecătorească cu menţiunea „definitivă”. Ulterior, în stat va fi trecut reprezentantul legal, iar plata se va efectua prin casierie sau în contul bancar deschis pe numele acestuia;

- termenul limită de depunere a documentaţiei finale de acordare a indemnizaţiei de însoţitor este ultima zi din lună, pentru cazurile ce vor intra în plată cu luna următoare înregistrării, în limita locurilor aprobate prin hotărâre de consiliu;

- intrarea în plată a beneficiarului de indemnizaţie este posibilă cu luna următoare depunerii cererii, potrivit legislaţiei aplicabile, în ordinea depunerii cererilor şi a locurilor disponibile la momentul respectiv (conform legislaţiei în vigoare, anual, prin hotărâre de consiliu, se aprobă nr. de locuri alocate încadrării de asistenţi personali şi acordării de indemnizaţii);

- în situaţiile de reevaluare a încadrării în grad de handicap, beneficiarul de indemnizaţie lunară/reprezentantul său legal are obligaţia de a prezenta Compartimentului Resurse Umane, în cel mai scurt timp posibil, noul certificat de încadrare în grad de handicap, împreună cu Programul individual de reabilitare şi integrare socială a adultului cu handicap, respectiv Planul de recuperare al copilului cu dizabilităţi, indiferent de gradul de handicap nou obţinut. În cazul menţinerii încadrării în grad de handicap grav se va solicita, în scris, prelungirea acordării drepturilor băneşti, iar în cel al schimbării  încadrării, se va proceda la încetarea drepturilor băneşti;

- în cazul în care un părinte a solicitat, şi i se acordă unul din drepturile de indemnizaţie sau ajutor prevăzute la art. 12 din Legea 448/2006, celălalt părinte poate solicita şi beneficia de indemnizaţia de însoţitor pentru acelaşi copil (sau angajare ca asistent personal), cu condiţia ca acesta să fie încadrat în grad de handicap grav;

- în cazul părintelui unic care are în îngrijire copil cu handicap grav şi se află într-una din situaţiile enumerate la art.12 din Legea 448/2006, la cerere, potrivit Legii 166/2012, i se poate acorda şi indemnizaţia de însoţitor;

**- în situaţia în care persoana cu handicap sau reprezentantul său legal solicită (în scris sau în cadrul audienţelor susţinute de executivul primăriei şi/sau directorul DPS) transferul la categoria beneficiarilor de asistent personal, se va verifica la domiciliu situaţia persoanei cu dizabilităţi. Dacă solicitarea este justificată, se va proceda la informarea conducătorului instituţiei şi cu acordul verbal al acestuia, se va întocmi un referat privind angajarea de asistent personal, înaintat spre aprobare executivului primăriei. Obţinerea avizului favorabil va conduce la finalizarea acţiunii de încadrare a asistentului personal. În cazul certificatului cu valabilitate determinată, schimbarea ulterioară a opţiunii exprimată la DGASPC de “indemnizaţie însoţitor ”, cu cea de “asistent personal”, se va putea face numai la momentul emiterii unui nou certificat de încadrare în grad de handicap grav, persoana îndreptăţită depunând la secretariatul primăriei noua opţiune emisă de către DGASPC;**

**Reevaluarea beneficiarilor de indemnizaţie lunară:**

**- reevaluarea beneficiarilor de indemnizaţie de însoţitor (precum şi a persoanelor cu handicap grav cu asistent personal) se realizează periodic de către funcţionari din cadrul Serviciului Asistenţă Socială care au prevăzute atribuţii în fişa postului, prin completarea unei anchete sociale monitorizare asistent personal/beneficiar indemnizaţie lunară, contrasemnată de persoana cu dizabilităţi sau de reprezentantul său legal (ori de asistentul personal); în cadrul reevaluării sunt vizate în principal aspectele care pot influenţa continuitatea acordării măsurilor de protecţie specială;**

**Acte necesare obţinere indemnizaţie însoţitor:**

* Act identitate (certificat naştere, BI/CI, certificat căsătorie- bolnav şi reprezentant);
* Angajament notarial - bolnav/reprezentant legal;
* Curatelă;
* Anchetă socială
* Copie certificat handicap cu avizul DGASPC, plan de recuperare;
* Copie decizie pensionare şi cupon (dacă este cazul ptr. bolnav şi reprezentant);
* Dosar plastic;
* Cerere - tip.